Guarda Pretorian

Le Guarda Pretorian (latin: cohortes praetoriae) esseva le guarda imperial del armea roman imperial que serviva in varie rolos pro le imperator roman, includente le rolo de escorta de corpore, contra-intelligentia, controlo de multitudines e le colletta de intelligentia militar.

Durante le Republica Roman, le Guardas Pretorian esseva escortas pro officiales politic de alte rango e esseva escortas de corpore pro le officieros senior del legiones roman. In le anno 27 a.Chr., post le transition de Roma ab republica a imperio, le prime imperator de Roma, Augusto, designava le Pretorianos como su escorta de securitate personal. Durante tres seculos, le guardas del imperator roman esseva anque cognoscite pro lor intrigas de palatio; per lor influentia sur le politica imperial, le Pretorianos poteva deponer un imperator e postea proclamar su successor como le nove cesar de Roma. In le anno 312 p.Chr., Constantino le Magne dissolveva le cohortes praetoriae e destrueva lor quartieros militar al Castra Praetoria.


Categoria:Unitates e formationes militar del Imperio Roman
Categoria:Unitates de securitate protective